ཝུ་དབྱིང་ཇེ་ནས་དྲག་ཆས་ཉེན་རྟོག་བོད་ལྗོངས་སྤྱི་ཁྱབ་རུ་ཁག་དང་བོད་སྡོད་དྲག་ཆས་ཉེན་རྟོག་དཔུང་སྡེའི་དཔོན་དམག་ཡོངས་ཀྱིས་དྲག་ཆས་ཉེན་རྟོག་དཔུང་སྡེའི་བླང་བྱ་ལྟར་དཔུང་སྡེ་འཛུགས་སྐྲུན་ལ་ཕྱོགས་ཡོངས་ནས་ཤུགས་སྣོན་བརྒྱབ་པ་དང་།བླ་ན་མེད་པའི་འགན་འཁྲི་ཟོལ་མེད་ངང་བསྒྲུབས་ཏེ་ཚོགས་ཆེན་བཅུ་དགུ་པ་འཚོག་རིང་བརྟན་ལྷིང་སྲུང་སྐྱོང་དང་བདེ་སྲུང་སོགས་ཁ་ཚ་དགོས་གཏུགས་དང་དཀའ་གནད་དང་ཉེན་ཁ་ཆེ་བའི་ལས་འགན་ཐ་དག་བདེ་བླག་ངང་ལེགས་སྒྲུབ་བྱས་ཏེ།ལྗོངས་ཡོངས་ཀྱི་སྤྱི་ཚོགས་དུས་བབ་རྒྱུན་མཐུད་བརྟན་ལྷིང་དང་།ཡུན་རིང་བརྟན་ལྷིང་།ཕྱོགས་ཡོངས་བརྟན་ལྷིང་བཅས་ཡོང་རྒྱུར་ལེགས་སྐྱེས་གལ་ཆེན་ཕུལ་ཡོད།དྲག་ཆས་ཉེན་རྟོག་དཔུང་སྡེས་སྔར་རྒྱུན་བཞིན་བོད་ཀྱི་ལས་ཀར་ཐུགས་ཁུར་དང་རྒྱབ་སྐྱོར་གནང་རྒྱུའི་ཟོལ་མེད་རེ་བ་ཡོད་ལ།ང་ཚོས་ཀྱང་དཔུང་སྡེ་འཛུགས་སྐྲུན་ཆེད་དུ་ཞབས་ཞུ་ཡག་པོ་སྒྲུབ་རྒྱུ་དང་འགན་སྲུང་ཡག་པོ་བྱེད་པའི་ཐད་འབད་བརྩོན་ལྷོད་མེད་བྱེད་རྒྱུ་ཡིན་ཞེས་གསུངས་པ་རེད།